3.000 mere pr. kvadratmeter end i Nordsjælland

Mens sommerhuspriserne bl.a. i Nordsjælland rasler ned, så går det modsat i Nordjylland. Det skriver Politiken lørdag. Sommerhusene i Nordjylland er steget med 16 procent siden forrige år, og det betyder at et sommerhus i f.eks. Jammerbugt Kommune nu koster over 21.000 kroner pr. kvadratmeter. Mange steder i det ellers så fashionable Nordsjælland koster sommerhusene langt mindre. I Gribskov Kommune er prisen f.eks. 18.000 kr. pr. kvadratmeter.